מאמרים » טיולים מאורגנים » אוכל! קדימה אוכל!
הפעם,טיולנו יהיה לא למיטיבי לכת,כי אם למיטיבי לסת... נתחיל ביקב יחודי ביקנעם,בו נטעם ונהנה ממיטב הליקרים והשיכר המיוצר מכל פרי וירק העולים על הדעת,אפילו מדלעת ופטרוזיליה! נראה סרטון משעשע ונשמע את דברם של בעלי היקב,אתי ויעקב החביבים,זוג החי בירח דבש נצחי!
נמשיך משם אל: מכוורת דבש דבורים בגליל המערבי בה נעמוד על חיי הדבורים ונראה מקרוב את אורח חייהן.
נמשיך אל בית הבד אשר באבטליון. הישוב נקרא על שמו של אבטליון,אחד מחז"לנו,ובן זוגו נקרא שמעיה,הם אלה שגילו את הלל הזקן.בבית בד נראה כיצד מייצרים שמן זית הן בשיטות עתיקות והן בשיטות חדישות.נשמע אגדות ואמיתות על הזית,מקומו הנכבד במקורותינו,ועל המקום המאד נכבד שתפס בכל תולדותינו,מאז ועד היום.
כאן,בישוב הקהילתי-חקלאי גילון,נבקר במחלבה של דני,המייצר במו ידיו מגוון של גבינות צאן,נשמע כיצד הוא עושה זאת,ואף נטעם מגבינותיו הטעימות.
הכל התחיל בכדורי, לפני כמעט 30 שנה, שם ריכז דני ברזילי את ענף הצאן. מאוחר יותר זה התפתח לתחביב של עשיית גבינות בבית. בטיולים שערך באירופה התחבר עם כפריים באיטליה, שוויץ, צרפת והולנד והחליף איתם טיפים ומרשמים.
דני, שעסק שנים בגידול עדרי עזים וכבשים, בחר לפתוח פרק ב' בייצור גבינות ופתח את 'מחלבת הנוקד' בגילון. הוא רצה לעשות את זה לפי הספר, למד בצרפת, ביקר במחלבות בעולם ולמד את שיטות העבודה בשטח. היום מחלבת הנוקד בין המחלבות הקטנות בארץ ומייצרת גבינות עיזים וכבשים אורגניות מסוגים שונים. במקום ישנן גם סדנאות של גיבון. ישנו גם מרכז מבקרים עם מרתף לגבינות בתנאי מערה.
על הקירות מצוי אוסף כלי עץ ישנים ששימשו לחביצת גבינות וחמאה. חנות המפעל וחדר האירוח מחושקים בקורות עץ. מדפי הגבינות והמקררים עמוסים בגבינות אורגניות קשות ורכות מחלב כבשים ועיזים וגם יין משובח.
הנקודה התיירותית במחלבה היא ללא ספק הפרגולה הצופה לנוף המדהים של עמק זבולון, בה ניתן לשבת ולטעום ממוצרי המקום, לקבל הסבר מקיף על תהליכי הייצור, ללמוד לטעום גבינות חריפות ומתונות טעם ולהתבונן בעדר הרועה בשיפולי הגבעות. המחלבה שייכת לארגון ה-SLOW FOOD העולמי, שיטת הייצור הזו מביאה לידי בידוד הטעמים האופייניים בניגוד לייצור התעשייתי.
חייל של שוקולד אריק איינשטיין מילים: חנוך לויןלחן: שמוליק קראוסקיים ביצוע נוסף לשיר זה אקורדים בוא חייל של שוקולד בוא אלי אל המשלט שב תנוח אל תירא ותשוב לעפרך. הטבח מגיש בשר לרב הטבחים רב הטבחים מגיש בשר לתותחים כל האנשים אחים מתחת לפרחים רועמים התותחים הילדים בוכים. בוא חייל של שוקולד... אחי איש אמיץ היה על משמרתו נפל חדרי ליבו פתוחים עכשיו לעשב ולטל היה לו לאחי דם אבל הדם אזל לא ישיבנו עוד אפילו צו הגנרל. שמאל ימין ימין ושמאל הגדוד הולך ושר החיים מסורבלים המות הוא קצר כל הגדוד הולך אחר עורפו של הרס"ר הרס"ר גם הוא הולך בדרך כל בשר.
השיר לקוח מן ההצגה ,,מלכת האמבטיה,, המופע נאסר בזמנו ואף הורד מן הבמה בצו ממשלתי. היו זמנים!
גם טיול זה ילווה בשירים על הגליל,הזיתים,הדבורים והצאן.עם שירונים מוכנים וליווי מוסיקלי.
טיל נעים ומהנה!
תגובות למאמר אוכל! קדימה אוכל!
עד כה לא נרשמו כל תגובות למאמר אוכל! קדימה אוכל!. רוצה להיות הראשון?
הנך נמצא כאן: אוכל! קדימה אוכל!.